钦定古今图书集成/明伦汇编/官常典/第388卷 > 房晖远
## 钦定古今图书集成/明伦汇编/官常典/第388卷 > 房晖远

按《隋书》本传：“晖远，字崇儒，恒山真定人也。世传儒学。
晖远幼有志行，治《三礼》《春秋》《三传》《诗》《书》《周易》，兼善图
纬，恒以教授为务。远方负笈而从者，动以千计。齐南
阳王绰为定州刺史，闻其名，召为博士。周武帝平齐，
搜访儒俊，晖远首应辟命，授小学下士。及高祖受禅，
迁太常博士，太常卿牛弘每称为五经库。吏部尚书”
韦世康荐之，为太学博士。寻与沛公郑译修正乐章。
丁母忧解任。后数岁，授殄寇将军，复为太常博士。未
几，擢为国子博士。会上令国子生通一经者悉荐举，
将擢用之。既策问讫，博士不能时定臧否。祭酒元善
怪问之，晖远曰：“江南、河北，义例不同，博士不能遍涉。
学生皆恃其所短，称己所长，博士各”各自疑，所以久
而不决也。祭酒因令晖远考定之，晖远揽笔便下，初
无疑滞。或有不服者，晖远问其所传义疏，辄为始末
诵之，然后出其所短，自是无敢饰非者。所试四五百
人，数日便决。诸儒莫不推其通博，皆自以为不能测
也。寻奉诏预修令式。高祖尝谓群臣曰：“自古天子有
女乐乎？杨素已下莫”知所出，遂言无女乐。晖远进曰：
“臣闻窈窕淑女，钟鼓乐之。此即王者房中之乐，著于
《雅》《颂》，不得言无。”高祖大悦。仁寿中，卒官，时年七十二。